હાલ મોર્ડન આઉટફિટ્સમાં કેરીની ડિઝાઇન તથા પ્રિન્ટ ખૂબ લોકપ્રિય બની રહી છે. જોકે આપણા દાદી કે નાની આ ડિઝાઇન જોઇને એવું તરત કહેશે કે, ઓહો…આમા શું નવું છે? અમે તો કેરીની ડિઝાઇન પર કંઈ કેટલુંય ભરતકામ કરી નાખ્યું. તેમની વાત પણ સાચી જ છે ને?! કોઈ પણ વર્ક હોય અથવા મહેંદીની ડિઝાઇન પાડવાની હોય તેમાં કેરીની ડિઝાઇન જુદી જુદી રીતે કરવામાં આવતી જ હોય છે. હવે આ જ બાબતને ડિઝાઇનર્સે ફોલો કરી છે. જે વિદેશોમાં પણ લોકપ્રિય છે વિદેશીઓ પણ હોશથી પેઝલી પ્રિન્ટના બરમૂડા શોર્ટસ કે મેકસી પહેરે છે.